b'\n_START_ARTICLE_\nFranc Temlin\n_START_SECTION_\n\xc5\xbdivljenje in delo\n_START_PARAGRAPH_\nTemlin je \xc5\xa1tudiral na univerzi v Halleju (vpisan leta 1714). V okviru pietisti\xc4\x8dnega gibanja med evropskimi protestanti s sredi\xc5\xa1\xc4\x8dem v Halleju je za Slovence med Muro in Rabo po mad\xc5\xbearskem prevodu in nem\xc5\xa1kem izvirniku priredil Luthrov Mali katekizem in ga z naslovom Mali Katechismus, touje tou kr\xc3\xa1tki n\xc3\xa1vuk v\xc3\xb6re kerschanszke d\xc3\xa1vno nigda... izdal v prekmur\xc5\xa1\xc4\x8dini. Iz\xc5\xa1el je leta 1715 v Halleju. Mali Katechismus je prva knjiga, ki je napisana v prekmur\xc5\xa1\xc4\x8dini. Pred izidom knjige je v pismu prijateljem pietistom opisal duhovno potrebo slovenskega ljudstva, ki ni imelo knjig in u\xc4\x8denih mo\xc5\xbe._NEWLINE_Temlin je za\xc4\x8detnik prekmurske knji\xc5\xbeevnosti. Spodbujal je prekmurske protestantske in katoli\xc5\xa1ke pisce, naj \xc4\x8dim ve\xc4\x8d pi\xc5\xa1ejo v doma\xc4\x8dem jeziku.'